9.การจัดการ

โครงสร้างการจัดการและแผนผังการบริหารองค์กร

บริษัท เอเชียน มารีน เซอร์วิสส์ จำกัด (มหาชน) ณ วันที่ 31 ธันวาคม 2545

9.1โครงสร้างการจัดการ

  โครงสร้างกรรมการบริษัทประกอบด้วยคณะกรรมการทั้งหมด 3 ชุด คือ คณะกรรมการบริษัท
  คณะกรรมการบริหาร คณะกรรมการตรวจสอบ และผู้บริหารของบริษัทมีรายละเอียดดังต่อไปนี้

คณะกรรมการบริษัท ประกอบด้วยกรรมการทั้งหมด 11 ท่าน ดังนี้

  1. นายประกิต ประทีปะเสน ประธานกรรมการบริษัท

  2. นายสุธรรม ตัณฑ์ไพบูลย์ กรรมการ

  3. นายวิบูลย์ ผาณิตวงศ์ กรรมการ

  4. นายประวัติ จันทร์เรือง กรรมการ

  5. นายธีรพงศ์ วรางกูร กรรมการ และประธานกรรมการบริหาร

  6. นายสุเทพ ตัณฑ์ไพบูลย์ กรรมการ และกรรมการบริหาร

  7. นายนณณ์ ผาณิตวงศ์ กรรมการ และกรรมการบริหาร

  8. นายสุทิน ตัณฑ์ไพบูลย์ กรรมการ กรรมการบริหาร และกรรมการผู้จัดการ

  9. นายศรีภูมิ ศุขเนตร กรรมการอิสระ

  10. นางวรรณพร วีรวรรณ กรรมการอิสระ

  11. นายบำรุง จินดา กรรมการอิสระ

กรรมการที่มีอำนาจลงนามแทนบริษัท

  กรรมการซึ่งมีอำนาจลงลายมือชื่อแทนบริษัท คือนายประกิต ประทีปะเสน นายสุธรรม ตัณฑ์ไพบูลย์
  นายสุเทพ ตัณฑ์ไพบูลย์ นายสุทิน ตัณฑ์ไพบูลย์ นายวิบูลย์ ผาณิตวงศ์ และนายธีรพงศ์ วรางกูร
  สองในหกท่านนี้ลงลายมือชื่อร่วมกันและประทับตราสำคัญของบริษัท

  อำนาจหน้าที่ของคณะกรรมการบริษัท

  คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์ ข้อบังคับ
  และมติของที่ประชุม

  ผู้ถือหุ้น

  คณะกรรมการอาจมอบหมายให้กรรมการคนหนึ่งหรือหลายคนหรือบุคคลอื่น
  ปฏิบัติการอย่างใดอย่างหนึ่งแทนคณะกรรมการ
  ภายใต้การควบคุมดูแลของคณะกรรมการหรือมอบอำนาจให้บุคคลดังกล่าวมีอำนาจตามที่คณะกรรมการเห็น
  สมควรและภายในระยะเวลาที่กรรมการเห็นสมควร และคณะกรรมการอาจยกเลิก เพิกถอน
  เปลี่ยนแปลง หรือแก้ไขอำนาจนั้นๆ ได้

  ทั้งนี้ การมอบอำนาจไม่รวมถึงการมอบอำนาจให้เข้าทำรายการที่เกี่ยวโยงกัน
  ตามประกาศตลาดหลักทรัพย์แห่งประเทศไทยในเรื่องดังกล่าว

  คณะกรรมการบริหาร ประกอบด้วยกรรมการ 4 ท่าน ดังนี้

  1. นายธีรพงศ์ วรางกูร ประธานกรรมการบริหาร

  2. นายสุเทพ ตัณฑ์ไพบูลย์ กรรมการบริหาร

  3. นายสุทิน ตัณฑ์ไพบูลย์ กรรมการบริหาร

  4. นายนณณ์ ผาณิตวงศ์ กรรมการบริหาร

  อำนาจหน้าที่ของคณะกรรมการบริหาร

1.  ดำเนินการร่วมกับฝ่ายบริหารในการพิจารณากลั่นกรองแผ่นแม่บทของบริษัท เป้าหมายธุรกิจ
    แผนยุทธศาสตร์ แผนการเงินและงบประมาณ
    รวมทั้งนโยบายที่สำคัญเพื่อเสนอให้กรรมการบริษัทเห็นชอบและอนุมัติ

2.  กลั่นกรองแผนการทำงานและกำกับดูแลการดำเนินงานของผู้บริหารบริษัทให้เป็นไปตามแผนงานและบรรลุเป้าหมายของบริษัท
    อย่างมีประสิทธิภาพ คุณภาพและมาตรฐานเป็นไปในแนวทางที่ถูกต้อง
    โดยกำหนดและตรวจสอบค่าตัวแปรวัดผลที่ชัดเจน

3.  ให้การปรึกษาในเรื่องที่ได้รับการร้องขอจากฝ่ายบริหาร

4.  ดูแลให้บริษัทมีการบริหารความเสี่ยงที่เหมาะสม และมีแผนรองรับสถานการณ์วิกฤติ
    รวมถึงดูแลให้ผู้เกี่ยวข้องมีการซักซ้อม และปรับปรุงแผนดังกล่าวให้เหมาะสมตลอดเวลา

5.  ดูแลให้บริษัทปฏิบัติตามข้อกำหนดของตลาดหลักทรัพย์แห่งประเทศไทยและกฎหมายอื่นที่เกี่ยวข้อง

6.  สอบทานหลักฐานการไต่สวนภายใน
    หรือดำเนินการให้มีการสอบสวนเมื่อมีข้อสงสัยหรือสันนิฐานว่าอาจมีการทุจริตหรือ
    ดำเนินการให้มีการแก้ไขเมื่ออาจเกิดความบกพร่องหรือความเสียหายในสาระสำคัญ
    และนำเสนอคณะกรรมการบริษัทพิจารณาต่อไป

7.  พิจารณาและ/หรือเสนอแนะให้ฝ่ายบริหารดำเนินการในเรื่องต่างๆ ที่มีความสำคัญต่อบริษัท
    เช่น การบริหารงานบุคคล เทคโนโลยีสารสนเทศ การตลาด การผลิต เป็นต้น

8.  แต่งตั้งและ/หรือกำกับดูแลอนุกรรมการ ที่ปรึกษา และคณะทำงานที่รับผิดชอบเรื่องต่างๆ
    ที่กรรมการบริษัท และ/หรือกรรมการบริหารมอบหมาย

9.  คณะกรรมการบริหารมีอำนาจเชิญผู้บริหารหรือผู้ที่เกี่ยวข้องมาให้ถ้อยคำ
    หรือข้อมูลอันเป็นประโยชน์หรือเข้าร่วมประชุมตลอดจนสามารถเชิญนักกฎหมายหรือผู้สอบบัญชีหรือผู้บริหารภายในเข้าร่วมประชุมคณะกรรมการบริหารได้

10. ปฏิบัติภารกิจอื่นๆ ตามที่คณะกรรมการบริษัทกำหนดหรือมอบหมายเป็นการเฉพาะ

  ทั้งนี้ อำนาจอนุมัติของกรรมการบริหาร ไม่รวมถึงการเข้าทำรายการที่เกี่ยวโยงกัน
  หรือรายการเกี่ยวกับการได้มาหรือจำหน่ายไปซึ่งสินทรัพย์ของบริษัทหรือบริษัทย่อย
  ตามความหมายที่กำหนดตามประกาศตลาดหลักทรัพย์แห่งประเทศไทย

  คณะกรรมการตรวจสอบ* ประกอบด้วยกรรมการอิสระ 3 ท่าน ดังนี้

  1. นางวรรณพร วีรวรรณ ประธานกรรมการตรวจสอบ

  2. นายศรีภูมิ ศุขเนตร กรรมการตรวจสอบ

  3. นายบำรุง จินดา กรรมการตรวจสอบ

  หมายเหตุ * เมื่อวันที่ 20 ธันวาคม 2545 ที่ประชุมคณะกรรมการมีมติอนุมัติให้ นางวรรณพร
  วีรวรรณ ดำรงตำแหน่งประธานกรรมการตรวจสอบ และนายศรีภูมิ ศุขเนตร
  ดำรงตำแหน่งกรรมการตรวจสอบ โดยมีผลตั้งแต่วันที่ 1 มกราคม 2546 เป็นต้นไป

อำนาจหน้าที่ของคณะกรรมการตรวจสอบ

1.  ดูแลกระบวนการจัดทำและการเปิดเผยข้อมูลในรายงานทางการเงินของบริษัทให้มีความถูกต้องและครบถ้วน

2.  ดูแลให้บริษัทมีระบบการควบคุมภายในที่เหมาะสมและมีประสิทธิภาพ

3.  ดูแลไม่ให้เกิดความขัดแย้งทางผลประโยชน์

4.  ดูแลให้บริษัทปฏิบัติตามข้อกำหนดของตลาดหลักทรัพย์แห่งประเทศไทยและกฎหมายอื่นที่เกี่ยวข้อง

5.  สอบทานหลักฐานการไต่สวนภายในเมื่อมีข้อสงสัย หรือสันนิษฐานว่า
    อาจมีการทุจริตหรือมีความบกพร่องสำคัญในระบบการควบคุมภายใน
    และนำเสนอคณะกรรมการบริษัทพิจารณาต่อไป

6.  สั่งการและสอบทานหลักฐานหากมีข้อสงสัยว่าอาจมีการฝ่าฝืนกฎหมายหรือข้อกำหนดใดๆ
    ของตลาดหลักทรัพย์แห่งประเทศไทย

7.  พิจารณาทบทวนแผนงานการตรวจสอบประจำปีของสำนักตรวจสอบภายใน

8.  พิจารณาผลการตรวจสอบและข้อเสนอแนะของผู้สอบบัญชีและสำนักตรวจสอบภายใน
    รวมทั้งติดตามผลการดำเนินการตามข้อเสนอแนะดังกล่าว

9.  เสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทและบริษัทย่อย

10. นำเสนอรายละเอียดข้อมูลอันเป็นสาระสำคัญในการพิจารณาแต่งตั้งผู้สอบบัญชี
    และค่าสอบบัญชีประจำปีต่อคณะกรรมการบริษัทเพื่อประกอบความเห็นต่อที่ประชุมผู้ถือหุ้น

11. เมื่อสิ้นสุดปีการเงิน
    ให้คณะกรรมการตรวจสอบจัดทำรายงานคณะกรรมการตรวจสอบเปิดเผยไว้ในรายงานประจำปีของบริษัท
    ซึ่งรายงานดังกล่าวให้ลงนามโดยประธานคณะกรรมการตรวจสอบ

12. คณะกรรมการตรวจสอบมีอำนาจเชิญกรรมการบริหารหรือผู้ที่เกี่ยวข้องมาให้ถ้อยคำหรือข้อมูลอันเป็นประโยชน์
    หรือเข้าร่วมประชุมตลอดจนสามารถเชิญนักกฎหมายหรือผู้สอบบัญชีหรือผู้ตรวจสอบภายในเข้าร่วมประชุมคณะกรรม
    การตรวจสอบได้

13. ปฏิบัติภารกิจอื่นๆ ตามที่คณะกรรมการบริษัทกำหนดหรือมอบหมายเป็นการเฉพาะ

ผู้บริหาร 

  1. นายสุทิน ตัณฑ์ไพบูลย์ กรรมการผู้จัดการ

  2. นายสุเทพ ตัณฑ์ไพบูลย์ กรรมการบริหาร

  3. นายเหรียญ เธียรชัยพงษ์ ผู้จัดการทั่วไป

  4. นายสุรพร ธำรงพิริยะพันธ์ ผู้จัดการอาวุโสฝ่ายบริหารโครงการ

  5. นาวาเอกเจษฎา ยาวะประภาษ ผู้จัดการอาวุโสสายการผลิต

  6. นางสาววิภาพร ตัณฑะธีระศักดิ์ ผู้จัดการฝ่ายการเงินและเทคโนโลยีสารสนเทศ

  7. นายสมบูรณ์ ศิริชัยนฤมิตร ผู้จัดการฝ่ายบัญชี

  อำนาจหน้าที่ของกรรมการผู้จัดการ

1.  บริหารงานธุรกิจของบริษัท ให้เป็นไปตามวัตถุประสงค์บริษัท
    และตามนโยบายที่ได้รับมอบหมายจากคณะกรรมการบริษัท

2.  อนุมัติการบรรจุ แต่งตั้ง ถอดถอน ลงโทษทางวินัย เลิกจ้าง เลื่อนขั้น เลื่อนตำแหน่ง โยกย้าย
    หรือลดขั้นเงินเดือนพนักงาน จนถึงระดับผู้จัดการฝ่าย
    ภายใต้ข้อบังคับเกี่ยวกับการทำงานของบริษัท

3.  สั่งจ่ายเงินและ/หรือการก่อหนี้ผูกพัน
    อันเกิดขึ้นจากโครงการที่ได้รับอนุมัติจากคณะกรรมการบริษัทแล้ว
    หรือจากการดำเนินธุรกิจตามปกติที่กำหนดไว้ในงบประมาณประจำปีที่คณะกรรมการบริษัทเห็นชอบแล้ว
    หรือรายการอื่นใดตามที่คณะกรรมการบริษัทอนุมัติการจ่ายไว้แล้ว

4.  อำนาจหน้าที่ของกรรมการผู้จัดการไม่รวมถึงการเข้าทำรายการที่เกี่ยวกับรายการที่เกี่ยวโยงกัน
    และ/หรือรายการได้มาหรือจำหน่ายไปซึ่งสินทรัพย์ของบริษัทตามกฏเกณฑ์ของตลาดหลักทรัพย์แห่งประเทศไทย

9.2 การสรรหากรรมการ

 การแต่งตั้งคณะกรรมการบริษัท

บริษัทไม่ได้คัดเลือกบุคคลที่จะแต่งตั้งเป็นกรรมการผ่านคณะกรรมการสรรหา แต่ใช้หลักเกณฑ์ดังนี้

1.  จำนวนกรรมการจะต้องมีไม่น้อยกว่าห้าคน
    และกรรมการไม่น้อยกว่ากึ่งหนึ่งของจำนวนกรรมการที่มีอยู่ทั้งหมดต้องมีถิ่นที่อยู่ในราชอาณาจักร

2.  ในการลงคะแนนเสียงเลือกตั้งกรรมการให้ใช้เสียงข้างมาก
    โดยให้ถือว่าผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

3.  ให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการ
    เป็นรายบุคคลคราวละคนหรือคราวละหลายคนตามแต่ที่ประชุมผู้ถือหุ้นจะเห็นสมควร
    โดยบุคคลที่ได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็นกรรมการ
    เท่าจำนวนกรรมการที่พึงจะมี หรือพึงจะเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งตามลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานที่ประชุมออกเสียงได้เพิ่มขึ้นอีกหนึ่งเสียงเป็นเสียงชี้ขาด

  การถอดถอนกรรมการ

1.  ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
    ถ้าจำนวนกรรมการที่จะแบ่งออกให้ตรงเป็นสามส่วนไม่ได้
    ก็ให้ออกโดยจำนวนที่ใกล้ที่สุดกับส่วนหนึ่งในสาม
    โดยกรรมการผู้ออกจากตำแหน่งตามข้อนี้จะเลือกตั้งให้เข้ารับตำแหน่งอีกก็ได้

2.  ตาย

3.  ลาออก

4.  ขาดคุณสมบัติหรือมีลักษณะต้องห้ามตามกฎหมาย

5.  ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียงและมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

6.  ศาลมีคำสั่งให้ออก

9.3 ค่าตอบแทนผู้บริหาร

-   ค่าตอบแทนที่เป็นตัวเงิน

  กรรมการและผู้บริหารของบริษัท เอเชียน มารีน เซอร์วิสส์ จำกัด (มหาชน)
  ได้รับค่าตอบแทนจากการบริหารงานดังนี้

  ----------------------------------------- -------------- --------------
                                            2545           

                                            จำนวนคน        จำนวนเงิน
                                                           (ล้านบาท)

  ก) ค่าตอบแทนกรรมการ ¹                      11             1.37

  ข) ค่าตอบแทนกรรมการบริหารและผู้บริหาร ²        7 ³            9.83
  ----------------------------------------- -------------- --------------

  หมายเหตุ : ¹ ค่าตอบแทนกรรมการ เป็นค่าเบี้ยประชุมกรรมการ และบำเหน็จกรรมการ

² ค่าตอบแทนกรรมการบริหารและผู้บริหาร เป็นเงินเดือน โบนัส เงินสมทบกองทุนประกันสังคม
และเงินสมทบกองทุนสำรองเลี้ยงชีพ

-   ค่าตอบแทนอื่น

  - ไม่มี -

9.4 การกำกับดูแลกิจการ

  คณะกรรมการบริษัทประกอบด้วยกรรมการรวม 11 ท่าน
  ซึ่งรวมกรรมการอิสระหรือกรรมการตรวจสอบ 3 ท่าน
  บริษัทกำหนดให้มีการประชุมคณะกรรมการบริษัททุกไตรมาส
  เพื่อรับทราบผลการดำเนินงานและรายงานทางการเงิน
  ซึ่งคณะกรรมการตรวจสอบได้สอบทานงบการเงินของบริษัทก่อนนำส่งให้ตลาดหลักทรัพย์แห่งประเทศไทย
  นอกจากนี้บริษัทมีการจัดการประชุมเพื่อพิจารณาเรื่องต่างๆ
  ที่สำคัญหรือมีผลกระทบต่อนโยบายและการดำเนินงานของบริษัท
  ซึ่งต้องขอมติจากที่ประชุมคณะกรรมการ เช่น การเปลี่ยนแปลงกรรมการผู้มีอำนาจลงนาม
  และการกำหนดวันประชุมสามัญผู้ถือหุ้น เป็นต้น
  รวมทั้งบริษัทได้สมัครเป็นสมาชิกของสมาคมส่งเสริมสถาบันกรรมการบริษัทไทย
  โดยมีวัตถุประสงค์เพื่อให้มีการพัฒนาระบบการกำกับดูแลกิจการได้ดียิ่งขึ้น
  บริษัทได้มีการจัดส่งกรรมการและผู้บริหารที่สนใจเข้าร่วมอบรมกับสมาคมส่งเสริมสถาบันกรรมการไทย
  และปัจจุบันมีกรรมการจำนวน 3
  ท่านที่ได้ผ่านการอบรมและการทดสอบในหลักสูตรพัฒนากรรมการบริษัท
  จึงมีสถานะเป็นสมาชิกอาวุโสของสมาคมดังกล่าว

  ทั้งนี้ คณะกรรมการบริษัทได้ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท
  และมติที่ประชุมผู้ถือหุ้น
  ซึ่งสอดคล้องกับข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

  นอกจากนี้
  บริษัทได้จัดให้คณะกรรมการของบริษัทและบริษัทย่อยปฏิบัติหน้าที่เกี่ยวกับการกำกับดูแลกิจการที่ดี
  ตามระเบียบ 15 ข้อของตลาดหลักทรัพย์แห่งประเทศไทยอย่างสม่ำเสมอ
  เพื่อเสริมสร้างความเชื่อมั่นในเรื่องดังกล่าวแก่ผู้ถือหุ้น และนักลงทุนทั่วไป
  ซึ่งข้อระเบียบส่วนใหญ่บริษัทก็ถือปฏิบัติอยู่แล้ว ยกเว้น เรื่อง
  นโยบายเกี่ยวกับการกำกับดูแลกิจการซึ่งปัจจุบันบริษัทอยู่ระหว่างการจัดร่างหลักการกำกับดูแลกิจการที่ดีและร่างแนวทางการปฏิบัติตนของกรรมการและพนักงานบริษัทในด้านจริยธรรมธุรกิจอย่างเป็นลายลักษณ์อักษร
  อย่างไรก็ตาม
  ในด้านจริยธรรมธุรกิจนั้นบริษัทได้กำหนดนโยบายเกี่ยวกับการป้องกันผลประโยชน์ขัดกันสำหรับกรรมการและพนักงาน

9.5 การดูแลเรื่องการใช้ข้อมูลภายใน

  บริษัทมีหลักปฏิบัติทั่วไปของผู้บริหารที่เป็นไปตามกฎเกณฑ์ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  ในเรื่องเกี่ยวกับการเก็บรักษาข้อมูลภายในที่มีความสำคัญและมีผลต่อการตัดสินใจของนักลงทุนไม่ให้เผยแพร่ออกไปก่อนนำส่งข้อมูลให้ตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์โดยเฉพาะข้อมูลงบการเงิน
  หรือในเรื่องการรายงานความเปลี่ยนแปลงในการถือครองหลักทรัพย์
  เมื่อผู้บริหารซื้อขายหลักทรัพย์ของบริษัท
  ผู้บริหารต้องทำรายงานเพื่อแจ้งตามระเบียบของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์
  นอกจากนี้บริษัทยังได้แจ้งให้ผู้บริหารทราบถึงบทลงโทษที่อาจจะได้รับจากการกระทำผิดตามกฎเกณฑ์ข้อบังคับของหน่วยงานที่เกี่ยวข้องดังกล่าว
  ทั้งนี้ บริษัทมิได้กำหนดบทลงโทษภายในไว้แต่อย่างใด

9.6 บุคลากร

-   จำนวนพนักงานของบริษัท

  ณ วันที่ 31 ธันวาคม 2545 บริษัท เอเชียน มารีน เซอร์วิสส์ จำกัด (มหาชน)
  มีพนักงานทั้งหมด 340 คน ซึ่งสามารถแบ่งตามสายงานหลักได้ดังนี้

  - ฝ่ายผลิต 229 คน

  - ฝ่ายบริหารและอื่นๆ 111 คน

  รวม 340 คน

-   ผลตอบแทนรวมของพนักงาน

  ในปี 2545 บริษัทมีผลตอบแทนรวมของพนักงานเท่ากับ 76 ล้านบาท
  ซึ่งเป็นผลตอบแทนในรูปเงินเดือน ค่าแรง ค่าล่วงเวลา ค่ารักษาพยาบาล ค่าเบี้ยประกันสุขภาพ
  เงินสมทบกองทุนเงินทดแทน เงินสมทบกองทุนประกันสังคม เงินสมทบกองทุนสำรองเลี้ยงชีพ
  และค่าสวัสดิการอื่นๆ

-   นโยบายในการพัฒนาบุคลากรและพนักงาน

  บริษัทให้ความสำคัญต่อการพัฒนาบุคลากรและพนักงานทุกระดับ
  โดยมีวัตถุประสงค์ในการพัฒนาพนักงานดังนี้

1.  เพื่อฝึกฝนและพัฒนาทักษะความรู้ความชำนาญเฉพาะทางของบุคลากรและพนักงาน
    ให้สามารถปฏิบัติงานได้อย่างมีประสิทธิภาพ

2.  เพื่อสร้างจิตสำนึก และทัศนคติที่ดีให้กับตัวเอง เพื่อนร่วมงานและองค์กร

3.  เพื่อให้พนักงานได้มีความรู้ และความเข้าใจในองค์กร ตลอดจนนโยบายของธุรกิจ

  ทั้งนี้ บริษัทมีหน่วยงานฝึกอบรมที่จะสำรวจความต้องการของพนักงาน
  เพื่อวางแผนการฝึกอบรมประจำปี ซึ่งมีทั้ง การอบรมโดยบุคลากรจากภายในและภายนอกบริษัท
  โดยแบ่งการฝึกอบรมได้ 4 ประเภท คือ

  1. ทักษะพื้นฐาน (Fundamental Skill) เช่น การปฐมนิเทศพนักงานใหม่
  พื้นฐานภาษาอังกฤษและคอมพิวเตอร์ และระบบความปลอดภัยในอู่เรือ เป็นต้น

  2. ทักษะงานช่างฝีมือ (Technical Skill) เช่น ช่างเชื่อมและประกอบโลหะ
  และทักษะการใช้เครื่องมือวัดทางช่างกล เป็นต้น

  3. การบริหาร (Management) เช่น เทคนิคผู้นำ การบังคับบัญชา วิสัยทัศน์ผู้บริหาร
  และเทคนิคการนำเสนอ เป็นต้น

  4. หลักสูตรพิเศษเฉพาะด้าน (Special Skill) เช่น ระบบคุณภาพ ISO 9002 และการใช้
  Internet เป็นต้น